**Vakioidun sisällysluettelon luominen PRS-ohjelmaan**

Jos julkaisun sisältö toistuu numerosta toiseen samanlaisena, sille voidaan tehdä vakioitu sisällysluettelo (ToC), joka tuodaan uuteen projektiin sitä aloitettaessa.

Luo sisällysluettelo Excelillä, muistiolla tai html-tiedostona. Muistiolla voi tehdä vain ykköstason (level) otsikot.

**Excel**: Ensimmäiseen sarakkeeseen merkitään taso (level) ja pilkulla erotettuna otsikon nimi.

Esimerkki:

1, Pääkirjoitus

1, Kotimaan uutiset

2, Sote-uudistus

2, Sää

1, Ulkomaan uutiset

1, Urheilu

1, Talous

1, TV-ohjelmat

Tallenna Excel muodossa .csv (luetteloerotin), ei .xls-muodossa. Esimerkiksi Äänilehden\_sisällys.csv.

Avaa PRS-ohjelmassa uusi projekti. Valitse Tool-valikosta ’ToC import’… Valitse painike File Select. Valitse Avaa-ikkunassa tuotava .csv-tiedosto kansiosta, johon sen tallensit.

Vastaa OK ikkunassa ‘Setting of the ToC import’. Seuraavassa ikkunassa valitse Start-painike suorittaaksesi tuonnin. Kuittaa ilmoitus ’Finished ToC import’ OK-painikkeella ja aloita äänittäminen.



Jos teet otsikot **muistiolla**, kirjoita otsikot allekkain. Voit tehdä vain yksitasoisen sisällysluettelon. Valitsemalla hiirellä tai nuolinäppäimillä jakson, voit siirtää sen alemmalle tasolle painamalla näppäimistöltä Shift + F11 tai valitsemalla hiirellä Edit-valikosta kohdan Level down.

Esimerkki:

Pääkirjoitus

Kotimaan uutiset

Soteuudistus

Sää

jne.

**Html-ohje** on selostettu valmistajan englanninkielisessä ohjeessa luvussa 11. Pääset ohjeeseen PRS-ohjelman valikosta Help file, kuvakkeessa lukee Html.

Näkövammaisten liitto

Tiedonsaantipalvelut

2017